laion/Wikipedia-Exotic huggingface dataset:
ישראל באירוויזיון 2001

ישראל השתתפה באירוויזיון 2001 עם השיר אין דבר בביצוע של טל סונדק בעיר קופנהגן, בירת דנמרק. קדם-אירוויזיון 2001 הייתה תחרות שירים שנועדה לבחור את השיר שייצג את ישראל בתחרות האירוויזיון 2001. מדובר בתחרות קדם האירוויזיון הראשונה לאחר 6 שנים, שכן בשנים שקדמו לתחרות זו העדיפה רשות השידור לבחור את נציג ישראל דרך וועדה פנימית. התחרות בהנחיית אורנה ומשה דץ שודרה בחג החנוכה בחודש דצמבר 2000 מאולפני ג"ג בנווה אילן. העורך והמפיק הראשי הוא חיים מלובן, הבמאי של המופע הוא עופר שפריר, התסריטאי הוא חנן פלד, המפיקה בפועל היא איטה גליקסברג והבמאי הוא חגי מאוטנר. כחלק מהתוכנית האומנותית, הופיעו להקת המחול הקיבוצית, להקת המחול "שקטק", איציק כהן (כ"ירדנה ג'עלה"), אורנה ומשה דץ ולהקת המחול הקיבוצית הצעירה. השיר שזכה בקדם הוא אין דבר בביצוע טל סונדק. ניקוד השירים התבצע על ידי 3 ועדות שיפוט אזוריות הממוקמות ברחבי הארץ. כל ועדה חילקה לשירים נקודות על-פי המדרג הבא: 1, 2, 3, 4, 5, 6, 7, 8, 10 ו-12 נקודות. ניקוד הוועדה שמונתה על ידי רשות השידור הוכפלה ב-5 נקודות מהניקוד הבסיסי של הוועדות האזוריות על-פי האופן הבא: 5, 10, 15, 20, 25, 30, 35, 40, 50 ו-60 נקודות. הצבעת הוועדה היוותה 29.5% מכלל ההצבעה. ניקוד הצופים הוכפל ב-9 נקודות מהניקוד הבסיסי של הוועדות האזוריות על-פי האופן הבא: 9, 18, 27, 36, 45, 54, 63, 72, 90 ו-108 נקודות. הצבעת הצופים היוותה 53% מכלל ההצבעה. חיפה - איתי רפפורט. תל אביב-יפו - נועם גיל-אור. ירושלים - דפנה בן יצחק. ועדה מקצועית - יושבת ראש הוועדה דוקטור מרים דוד. ישראל הופיעה ה-5 בסדר ההופעה, אחרי נורווגיה ולפני רוסיה. בתום ההצבעה ישראל קיבלה 25 נקודות והגיעה למקום ה-16 מתוך 23 מדינות שהשתתפו. הצבעת הקהל הישראלי העניקה את ה-12 נקודות שלה לספרד. ישראל באירוויזיון קדם-אירוויזיון אירוויזיון 2001 קדם אירוויזיון, באתר הפסטיבלים קדם אירוויזיון 2001, סרטון באתר יוטיוב קדם אירוויזיון 2001 באתר סטריאו ומונו ישראל באירוויזיון 2001, סרטון באתר יוטיוב Israel 2001, באתר esc history אירופה לשלוש דקות - פרק 9, סרטון באתר יוטיוב אירופה לשלוש דקות - פרק 10, סרטון באתר יוטיוב טל סונדק נוסע לדנמרק, באתר וואלה, 29 בדצמבר 2000 Detailed voting results
אלבניה במשחקים האולימפיים לנוער

אלבניה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). אלבניה החלה להשתתף במשחקי החורף החל מאולימפיאדת הנוער לוזאן (2020). עד כה, אף ספורטאי נוער אלבני לא זכה במדליה אולימפית לנוער. ההשתפות של ספורטאי הנוער האלבניים היא בעיקר סמלית. המשלחת הראשונה של אלבניה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת השתתפה בתחרויות בענפים אתלטיקה, ג'ודו, חתירה ושחייה אך לא הגיעה להישגים. המשלחת לאולימפיאדת הנוער נאנג'ינג מנתה חמישה ספורטאים שהתחרו בשלושה ענפים. המשלחת השתתפה בענפים אופניים, אתלטיקה ושחייה אולם לא הגיעה להישגים משמעותיים. אלבניה במשחקים האולימפיים אלבניה במשחקים הפאראלימפיים
טיסה 444 של אמריקן איירליינס

טיסה 444 של אמריקן איירליינס הייתה טיסה שטסה משיקגו לנמל התעופה רונלד רייגן וושינגטון נשיונל ב-15 בנובמבר 1979 בה הופעלה פצצה שהכין הטרוריסט האמריקני טד קזינסקי (הידוע יותר בכינוי "יונבומבר") אותה הוא שלח בדואר הרגיל כאשר הפצצה הייתה מצוידת במד גובה כדי שתתפוצץ כשהמטוס בגובה קילומטר. הפצצה התפוצצה בקול חבטה, ותוך מספר שניות התמלא המטוס בכמויות גדולות של עשן שמילא את תא הנוסעים ואילץ את הטייסים לבצע נחיתת חירום בנמל התעופה הבינלאומי דאלס. לא היו נפגעים, אך 12 איש נלקחו לבית החולים בעקבות שאיפת עשן. באורח נס לא כל חומרי הנפץ התפוצצו, שאם לא כן המטוס היה מתרסק. חוקרי ה-ATF הגיעו למסקנה שהמפגע לא ידע לאן תשלח הפצצה, ואם כן כוונתו היא לפגוע בבני אדם. חוקר דואר פיקח שם לב לכך, שכל הפצצות הכילו פיסות עץ שלא היו חיוניות להפעלת הפצצה, אולי הופיעו כחתימה אישית. כמו כן, הפצצות הכילו אבקת בריום חנקתי המשמשת לייצור חזיזים אך לא לפצצות. אבקה זו גרמה שהעשן היוצא מן הפצצה יהיה בצבע ירוק. עובדות אלו הובילו אותו למסקנה כי המפגע הוא אדם המתנגד למהפכה התעשייתית, אך אז לא היה לכך משמעות כל שהיא. זה לא היה הפיגוע הראשון שהוצא לפועל על ידי ה"יונבומבר", אך זו הייתה ההתקפה הראשונה שהובילה את ה-FBI לחקור את המקרה היטב על מנת ולגלות מי עמד מאחורי הפיגוע. תיק התאונה והיסטוריית המטוס של טיסה 444 של אמריקן איירליינס, באתר Aviation Safety Network (באנגלית) "Bomb Jolts Jet". The Washington Post. 1979-11-16. נבדק ב-2015-12-12. O'Brien, John (1986-03-04). "Federal, State Officials Team Up To Hunt Creator Of 11 Bombs". Chicago Tribune. נבדק ב-2015-12-12.
הפארק הלאומי פריבאיקלסקי

הפארק הלאומי פריבאיקלסקי (ברוסית: Прибайка́льский национа́льный парк) הוא שטח טבעי מוגן בעל חשיבות פדרלית, שהוקם לצורך שימור החוף המערבי של ימת באיקל. שטחו הכולל של הפארק הוא 297,417 הקטאר, והוא ממוקם על שטחי מחוזות המשנה סליודיאנקה, אירקוטסק ואולחון שבמחוז אירקוטסק. פארקים לאומיים הופיעו ברוסיה בשנות השמונים של המאה העשרים. אחד הפארקים הראשונים היה הפארק הלאומי פריבאיקלסקי, שאורגן בתקופת שיא מאבקה של הקהילה לשימור ימת באיקל. ההחלטה התקבלה על ידי מועצת השרים של הרפובליקה הסובייטית הסוציאליסטית הרוסית ב-13 בפברואר 1986. בשנת 1996 נכללה ימת באיקל ברשימת אתרי המורשת העולמית של אונסק"ו. הפארק הוא רצועה צרה המכסה חלק גדול (כ-470 ק"מ) של החוף המערבי של ימת באיקל מהכפר קולטוק שמדרום לכף קוצ'ריבסקובסקי בצפון והוא משתרע על המדרונות המזרחיים של רכס פרימורסקי, החלק הדרומי של מישור אולחינסקי, האגן של הנהר הגדול (יובלו של נהר אנגרה), כמו גם האי אולחון. החלק הדרומי של הנהר נשפך אל נהר אנגרה. הפארק כולל את האזור המוגן הגדול ביותר שלחופי הבאיקל (כמעט רבע מאורכם הכולל). עושר עולם החי והצומח, מספר המינים הנדירים של חי וצומח ושפע המונומנטים הארכאולוגיים של הפארק הלאומי עבר הבאיקל עולה על כל שטח טבעי מוגן אחר באזור הבאיקל. בניגוד לשמורות, הפארקים הלאומיים עשויים להכיל את האוכלוסייה המקומית, שבמידה מוגבלת עוסקת בחקלאות ומבצעת סוגים שונים של שימושי קרקע, כמו גם תיירות אינטנסיבית ופעילויות שאינן גורמות נזק לסביבה. כיום הפארק הוא ביתם של כ-15,000 איש. בעונת הקיץ מתווספים אליהם עוד מאות אלפי תיירים, מאחר שבפארק ממוקמים כמעט כל המקומות הפופולריים של החוף המערבי של ימת באיקל. מדיה וקבצים בנושא הפארק הלאומי פריבאיקלסקי בוויקישיתוף אתר האינטרנט הרשמי של הפארק הלאומי פריבאיקלסקי הפארק הלאומי באתר האינטרנט של "השטחים הטבעיים המוגנים של הפדרציה הרוסית" האזורים המוגנים של אזור הבאיקל
טרולים: ממשיכים לרקוד!

טרולים: ממשיכים לרקוד! (באנגלית: !Trolls: The Beat Goes On) היא סדרת טלוויזיה לילדים, המשמשת המשך לסרט "טרולים" שהופץ ב-4 בנובמבר 2016 בארצות הברית. הסדרה עלתה לראשונה בנטפליקס ב-19 בינואר 2018, ובישראל ב-1 באוגוסט 2018 בערוץ הילדים. לסדרה יש 8 עונות ו-52 פרקים כפולים באורך 22 דקות. הסדרה היא המשך של הסרט "טרולים". לאחר שהטרולים כרתו ברית עם הברגנים למרות ההבדלים הגדולים ביניהם, פופי וחבריה ממשיכים לנסות להסתדר איתם. בנוסף, פופי וחבריה חווים ימים מיוחדים בכפר הטרולים, פותרים בעיות, נהנים ושרים. במאית הדיבוב בעברית היא אפי בן ישראל, ומפיקת הדיבוב בעברית היא ענבר שטגר עזרא. אתר האינטרנט הרשמי של טרולים: ממשיכים לרקוד! (ארצות הברית) טרולים: ממשיכים לרקוד!, ברשת החברתית אקס (טוויטר) "טרולים: ממשיכים לרקוד!", במסד הנתונים הקולנועיים IMDb (באנגלית) "טרולים: ממשיכים לרקוד!", באתר נטפליקס "טרולים: ממשיכים לרקוד!", באתר Rotten Tomatoes (באנגלית) "טרולים: ממשיכים לרקוד!", במסד הנתונים הקולנועיים KinoPoisk (ברוסית) "טרולים: ממשיכים לרקוד!", במיזם "אישים" לתיעוד היצירה הישראלית האתר הרשמי של הסדרה בעברית, באתר ערוץ הילדים
פטר נאליץ'

פטר נאליץ' (ברוסית: Пётр Андре́евич На́лич; נולד ב-30 באפריל 1981) הוא זמר ומלחין רוסי. נאלץ נולד במוסקבה, הוא בוגר תואר באדריכלות ועבד שנתיים כאדריכל, ב-2007 הוא התפרסם ברוסיה כשפרסם באתר YouTube את הווידאו קליפ לשירו "גיטרה" ובנובמבר באותה שנה יצא המופע הראשון שלו. לאחר הצלחת המופע חבר למוזיקאים נוספים אשר הקימו יחד להקה בשם "השותפים המוזיקליים של פטר נאליץ'", אשר הופיעו במועדון לילה במוסקבה. הכרטיסים למופע נמכרו מראש חודשים קודם לכן. הלהקה ביצעה סיבוב הופעות במספר ערים ברחבי רוסיה וב-2008 הוציאו את אלבומם הראשון. ב-2009 הופיעו בפסטיבל ספינקס, פסטיבל מוזיקה בבלגיה. ההרכב השתתף בתחרות הלאומית לבחירת נציג רוסיה לאירוויזיון 2010 ומתוך 25 מתמודדים זכו במקום הראשון. באירוויזיון שנערך באותה שנה בנורווגיה הם הופיעו בשם "פטר נאליץ וחברים", הם עלו לגמר ולבסוף סיימו במקום ה-11. מדיה וקבצים בנושא פטר נאליץ' בוויקישיתוף אתר האינטרנט הרשמי של פטר נאליץ' פטר נאליץ', ברשת החברתית פייסבוק פטר נאליץ', ברשת החברתית אקס (טוויטר) פטר נאליץ', ברשת החברתית אינסטגרם פטר נאליץ', ברשת החברתית VK פטר נאליץ', סרטונים בערוץ היוטיוב פטר נאליץ', במסד הנתונים הקולנועיים IMDb (באנגלית) פטר נאליץ', באתר אפל מיוזיק (באנגלית) פטר נאליץ', באתר ספוטיפיי פטר נאליץ', באתר Last.fm (באנגלית) פטר נאליץ', באתר MusicBrainz (באנגלית) פטר נאליץ', באתר Yandex.Music (ברוסית) פטר נאליץ', באתר Discogs (באנגלית)
נורמה רפואית

נורמה רפואית היא נורמה טיפוסית של גוף מקצועי. על פי הגישה הרפואית, נורמה היא בדרך כלל מצב של חוסר מחלה. כלומר, היעדר פגיעה בגופו של יצור חי, הגורמת לתפקוד לקוי של הגוף. הנורמה הקלינית היא בעלת ערך מעשי רב, משום שהיא מובילה למהלכים טיפוליים ייחודיים בתחום הרפואה. מטרת המדידה בנורמה הרפואית שונה ממטרתה בנורמה החברתית. זאת משום שהנורמה הרפואית ממוקדת בטיפול במחלה, בעוד שהנורמה החברתית ממוקדת באפיוני המחלה בלבד. התרחקות בין הנורמה הרפואית לנורמה החברתית עלולה להביא למתח ולאי הבנה בין החברה ובין המערכת הרפואית. דוגמה למצב של חוסר התאמה אשר גורר מתח וקשיים היא הגדרת המוות. בעוד שהרפואה נוטה להגדיר את המוות יותר כמוות מוחי, החברה רואה את המוות כהפסקת פעולת הלב והנשימה. הנורמה הקלינית נובעת מניסיון קליני רפואי והיא משמשת להגדרת ממצאים בריאותיים כנורמליים או כחולניים. הערכים שעליהם מתבססת הנורמה הקלינית נובעים מן הידע הרפואי של אותו הזמן, בשילוב ניסיון קליני מן העבר. הנורמה הרפואית משתנה בקצב מהיר עקב הזרימה העצומה של ידע מחקרי חדש. בהתאם לכך, גם התפיסה הרפואית של כל מחלה והגבולות בינה ובין הבריאות משתנים על פי הידע הקליני הקיים והמטרות הטיפוליות השונות. ערך מורחב – נורמליות בתחום הפסיכולוגיה והפסיכיאטריה המונח נורמליות משמש לתיאור אדם המבטא התנהגות ממוצעת, ללא הפרעה נפשית. מנקודת מבט זו אדם נורמלי מוגדר כבעל תפישת מציאות נכונה ויכולת לפרש את המציאות כפי שהיא. אדם זה יכול לשלוט בהתנהגויות ובדחפים שלו. זהו אדם בעל הערכה עצמית וקבלה עצמית במידה הנכונה, אשר מרגיש נוח עם עצמו ומסוגל להגיב נכון באופן ספונטני במצבים חברתיים. אחד מממדי הנורמליות עוסק ביכולת יצירת מערכות יחסים בינאישיים. מימד נוסף הוא היצרנות האישית והחברתית (עד כמה האדם מהווה חלק בתפקוד התקין של החברה). פסיכופתולוגיה היא מונח המתאר את ביטוין של התנהגויות וחוויות פסיכולוגיות החורגות מהנורמה ועשויות להצביע על הפרעה נפשית אצל האדם. בנוסף, זהו שמו של תחום מחקר העוסק בחקר התנהגויות והפרעות נפשיות. ערך מורחב – אבחנה אַבְחָנָה היא הליך ברפואה ובפסיכולוגיה שבו מתקבלת החלטה על זהות התופעה הרפואית או הפסיכולוגית שממנה סובל המטופל. לשם קביעת אבחנה הרופא יכול להשתמש במגוון כלים, כגון מעבדה רפואית שבה נערכות בדרך כלל בדיקות על דגימות מעבדה רפואית לצורך קבלת מידע על מצב בריאותו של המטופל. בדיקה רפואית שגרתית היא בדיקה רפואית אשר מבוצעת לטובת רפואה מונעת או לעדכון תמונת המצב הרפואית של אדם. תוצאות של בדיקה שגרתית יכולה לעזור באבחון בעיות ומחלות אפילו לפני התפתחותן, או לעדכן את הצוות הרפואי לגבי המצב הנוכחי. הבדיקות מבוצעות במטרה לגלות מחלות וליקויים בשלב מוקדם ככל האפשר, ותוך ראייה שמשתפרים הסיכויים לרפא מצבים רבים ככל שהגילוי שלהם נעשה בשלב מוקדם יותר. אבחון בעיות בשלב מוקדם ומידע רפואי נכון ועדכני יכולים להגביר את הסיכויים לטיפול יעיל ולהחלמה מהירה. משפט רפואי בדיקה רפואית שגרתית מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון. הגדרת המונח "נורמלי" במילון אוקספורד (באנגלית)
יוזף בהם

יוזף בהם (בגרמנית: Joseph Böhm, בהונגרית: Böhm József,‏ 4 באפריל 1795 פשט (הונגריה) – 28 במרץ 1876, וינה) היה כנר, מלחין ומורה יהודי-הונגרי-אוסטרי, שכיהן כמנהל הקונסרבטוריון למוזיקה בווינה. הוא היה אחד המורים למוזיקה החשובים של המאה ה-19 ונחשב למייסד האסכולה הווינאית לכינור. יוזף בהם נולד ב-1795 במשפחה יהודית בעיר פשט בהונגריה (בימי השלטון ההבסבורגי). הוא למד לנגן בכינור אצל אביו, שהיה קונצרטמייסטר של התיאטרון בפשט, וקיבל שיעורים גם אצל הכנר הצרפתי פייר רוד. אחיו, פרנץ לודוויג בהם (1846-1788), סבו מצד האם של המתמטיקאי גאורג קנטור, נודע גם הוא ככנר וסולן שעשה קריירה ברוסיה. בגיל 8 יצא למשך 4 שנים ל"מסע אמנות" בפולין ואחרי שנת 1813 השתקע בווינה. את הקריירה האמנותית הווינאית שלו התחיל בהם בשנת 1816 על ידי רסיטלים שכללו יצירות של רודולף קרויצר ופרנץ וייס. אחרי נסיעתו של איגנץ שופנציג ירש בהם את תפקידו ופתח ב- 20 בנובמבר 1816 בסדרה של שש הפקות של רביעיות מיתרים מאת בטהובן ו היידן. הוא ביצע אותן יחד עם חברי רביעיית שופנציג לשעבר שהתפרקה אחרי הפסקת תמיכת הנסיך רזומובסקי ויציאתו של שופנציג לסיורים לחוץ לארץ. הוא שיתף פעולה גם עם הכנר קרל מריה פון בוקלט. בשובו לווינה התמנה בהם ב-1 ביוני 1819 כפרופסור ראשון לכינור בקונסרבטוריון של אגודת ידידי המוזיקה, לימים הקונסרבטוריון או האקדמיה למוזיקה של וינה, שהוקם שנה קודם לכן. ב-1821 התמנה גם לחבר בתזמורת החצר של הקיסר וחידש את הופעות הרביעייה שהיו נהוגות על ידי שופנציג בפראטר הווינאי. יחד איתו ניגנו הכנר קרל הולץ, פרנץ וייס ויוזף לינקה. לצד יוזף מייזדר, הפך יוזף בהם בשנות ה-1820, לכנר הנודע ביותר בקרב הדור הצעיר של נגני בווינה. התפרסם, בין השאר, שתכופות לא נזקק להביט בתווים בזמן הופעותיו. ערך בהמשך סיורי הופעות באיטליה, בגרמניה ובצרפת. לאיטליה ניגן לצד הפסנתרן יוהאן פטר פיקסיס. בשנת 1823 חזר שופנציג לווינה וגייס מחדש את חברי הרביעייה בהרכב חדש שניגן יצירות מיתרים של בטהובן ושוברט בסדרות קונצרטים שזכו לפרסום רב. בסביבות 1827 הפסיק בהם להופיע כסולן וירטואוז ועזב בהמשך את הבמה. המשיך לנגן ברביעייה רק בחוג ידידיו הקרובים בהשתתפות אחדים מתלמידיו. בחוג זה ביצע בין היתר יצירות של בטהובן. בהם לימד בקונסרבטוריון בווינה למשך כמעט 30 שנה בשנים 1848-1819. הוא פרש בימי מהפכת 1848 בווינה כשהקונסרבטוריון נסגר זמנית. בשנים 1821-1868 היא כיהן לעומת זאת ככנר הראשי של תזמורת החצר. מבקר המוזיקה הנודע אדוארד הנסליק ציין כי סגנון הנגינה של בהם הצטיין ב"ניקיון ללא רבב וטון גדול, אצילי". עם תלמידיו נמנו ינה הובאי, יוזף יואכים, אדוארד רמני, מיכאל (מישקה) האוזר, היינריך וילהלם ארנסט, יאקוב דונט, גאורג הלמסברגר הבן, יאקוב גרין וזיגיסמונד בכריך. בשנת 1821 הוא השתתף ברביעיית מיתרים יחד עם הכנר קרל הולץ, הוויולן פרנץ וייס והצ'לן יוזף לינקה. בהם הלחין רביעיות מיתרים, וריאציות, דואטים, פולונזות, לידר, קטעים לכינור וכו' Clive, Peter Schubert and His World: A Biographical Dictionary. Oxford University Press.1997 pp. 17–18. ISBN 0-19-816582-X. , Ezra Mendelsohn Modern Jews and their musical agendas, Oxford University Press, 1993, page 9 מדיה וקבצים בנושא יוזף בהם בוויקישיתוף יוזף בהם, באתר MusicBrainz (באנגלית)
מונפלייה (כדוריד)

מונפלייה (בצרפתית: Montpellier Handball) היא קבוצת כדוריד מהעיר מונפלייה שבצרפת, שמתחרתה בליגה הצרפתית בכדוריד. הקבוצה נוסדה בשנת 1982 ובשנת 1992 העפילה לליגה העליונה. היא זכתה 14 פעמים באליפות צרפת ו-9 פעמים עשתה דאבל. בשנים 2003 וב-2018 הקבוצה זכתה בליגת האלופות בכדוריד. הליגה הצרפתית בכדוריד: 14 זכייה: 1995,1998,1999,2000,2002,2003,2004,2005,2006,2008,2009,2010,2011,2012 הגביע הצרפתי בכדוריד: 13 זכייה:1999,2000,2001,2002,2003,2005,2006,2008,2009,2010,2012,2013,1016 ליגת האלופות בכדוריד: 2 זכייה: 2003,2018. מדיה וקבצים בנושא מונפלייה בוויקישיתוף אתר האינטרנט הרשמי של מונפלייה מונפלייה, ברשת החברתית פייסבוק מונפלייה, ברשת החברתית אקס (טוויטר) מונפלייה, ברשת החברתית אינסטגרם דף באתר האיגוד האירופי ערך זה הוא קצרמר בנושא כדוריד ובנושא צרפת. אתם מוזמנים לתרום לוויקיפדיה ולהרחיב אותו.
ישראל באירוויזיון 1981

ישראל השתתפה באירוויזיון 1981 עם השיר "הלילה" בביצוע של להקת הכל עובר חביבי בעיר דבלין, בירת אירלנד. קדם-אירוויזיון 1981 הוא תחרות שירים שנועדה לבחור את השיר שייצג את ישראל בתחרות האירוויזיון 1981. רשות השידור החליטה לקיים אותו במקום פסטיבל הזמר והפזמון. התחרות התקיימה ב-3 במרץ בירושלים, בהנחיית דניאל פאר. השיר הזוכה בתחרות הוא הלילה בביצועם של הכל עובר חביבי, שהלחין שוקי לוי וכתבו שלומית אהרון ויובל דור. הצבעות של תשעה שופטים מערים שונות ברחבי הארץ החליטו מי הזוכה. לכל עיר היה חבר שופטים שהעניקו 12, 10, 8, 7, 6, 5, 4, 3, 2, 1 נקודות עבור עשרת השירים האהובים עליהם. תל אביב-יפו - רפי גינת. כרמיאל - נתן כספי. כפר סבא - יורם ארבל. חיפה - דני נישליס. צרעה - דני לוינשטיין. הרצליה - בני אורן. אשדוד - רמי וייץ. לכיש - ירין קימור. ירושלים - נסים קיוויתי. ישראל הופיעה ה-5 בסדר ההופעה, אחרי לוקסמבורג ולפני דנמרק. בתום ההצבעה ישראל קיבלה 56 נקודות והגיעה למקום ה-7 מתוך 20 מדינות שהשתתפו. הצבעת חבר השופטים הישראלי העניקה את ה-12 נקודות שלה לבריטניה. ישראל באירוויזיון קדם-אירוויזיון אירוויזיון 1981 קדם אירוויזיון, באתר הפסטיבלים קדם אירוויזיון 1981, סרטון באתר יוטיוב לקראת אירוויזיון 1981 באתר סטריאו ומונו ישראל באירוויזיון 1981, סרטון באתר יוטיוב Israel 1981, באתר esc history אירופה לשלוש דקות - פרק 3, סרטון באתר יוטיוב יוסי חרסונסקי, שוב משנים את פסטיוואל-הזמר, באתר מעריב, ‏29 בדצמבר 1980 זאב פרי, להקת הכל עובר חביבי נציגת ישראל לאירוויזיון, באתר דבר, ‏4 במרץ 1981 Detailed voting results
קפריסין במשחקים האולימפיים לנוער

קפריסין משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מקפריסין שתי מדליות כסף בענף האתלטיקה. קפריסין משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מקפריסין במדליה במשחקי החורף. המשלחת הראשונה של קפריסין למשחקים האולימפיים לנוער הייתה לאולימפיאדת הנוער סינגפור. המשלחת כללה תשעה ספורטאים שהתחרו בארבעה ענפי ספורט. המשלחת זכתה במדליית כסף יחידה בענף האתלטיקה ביידוי פטיש לנערים ודורגה במקום הרביעי בגמר קפיצה לגובה נערות. בענף ההתעמלות ספורטאי המשלחת העפילו לגמר הקרב רב לנערים בהתעמלות מכשירים אולם דורגו במקום השמונה עשרה. המשלחת לא הגיעה להישגים בענפים אופניים ושחייה. המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפי ספורט. המשלחת, בדומה לאולימפיאדת הנוער סינגפור, זכתה במדליית כסף יחידה בענף האתלטיקה בריצת 100 מטר לנערות. ספורטאי המשלחת העפילו לגמר ריצת 100 מטר משוכות נערות בה סיימו במקום השביעי. המשלחת לא הגיעה להישגים בענפים התעמלות, טניס ושחייה. קפריסין השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהתחרה בענף סקי אלפיני. המשלחת לא הגיעה להישגים משמעותיים. המשלחת לאולימפיאדת הנוער לילהאמר כללה ספורטאית יחידה שהתחרתה בענף סקי אלפיני. בדומה, לאולימפיאדת הנוער אינסברוק, ספורטאי המשלחה לא הגיעו להישגים משמעותיים. קפריסין במשחקים האולימפיים קפריסין במשחקים הפאראלימפיים
אליסון פירסון

אליסון פירסון (נולדה כ-ג'ודית אליסון לובט, ב-22 ביולי 1960) היא סופרת ופובליציסטית וולשית. הרומן שלה "אין לי מושג איך היא עושה את זה", שפורסם בשנת 2002, עובד לסרט בעל אותו שם בכיכובה של שרה ג'סיקה פרקר. "אני חושב שאני אוהב אותך", ספרה השני, פורסם ב-2010. ספר המשך ל"אין לי מושג איך היא עושה את זה" יצא בשנת 2017. פירסון היא המחברת של הספר "אין לי מושג איך היא עושה את זה" (2002), הבוחן את הלחצים של האימהות המודרנית. הספר היה רב-מכר בבריטניה ובארצות הברית, מכר ארבעה מיליון עותקים, ועובד לסרט בכיכובה של שרה ג'סיקה פרקר. פירסון נתבעה על ידי מיראמקס על כך שלא מסרה את הספר השני, "אני חושב שאני אוהב אותך", שעבורו קיבלה מקדמה של $700,000 מראש ב-2003. המסירה אמורה הייתה להתבצע ב-2005. מאז כבר פורסם הרומן "אני חושב שאני אוהב אותך". מאז כתבה פירסון את "אני חושב שאני אוהב אותך" (2010), רומן על תשוקתה של נערה אל דייוויד קאסידי בשנת 1970, ועל האדם אשר אחראי על כתיבת התגובות-לכאורה מדייוויד קאסידי אל מעריצותיו בנות העשרה. שתי הדמויות נפגשות עשרים שנה מאוחר יותר, אחרי שחוו נישואין, גירושין וילדים. "הטלגרף" שיבח את הרומן על חומו וכנותו; לעומת זאת הגרדיאן הכריז עליו כעל "רומן לא מציאותי ומטופש". ספר ההמשך ל"אין לי מושג איך היא עושה את זה" הוכרז בשנת 2015 ופורסם בספטמבר 2017. הרומן, "כמה קשה זה כבר יכול להיות", ממשיך את סיפורה של הגיבורה, קיית רדי, אשר כעת מתקרבת לגיל 50 ומתמודדת עם האפליה כנגד נשים מבוגרות בשוק העבודה. הספר, אשר משך פרסום ניכר אולם לא הצליח להגיע למעמד של רב-מכר, פורסם על ידי הוצאת בורו בבריטניה ועל ידי הוצאת סט. מרטין בארצות הברית ב-2018. פירסון נישאה לעמיתה העיתונאי סיימון פירסון בחודש מאי 1988 בלינקולן. לאחר מכן היא גרה עם אנתוני ליין, מבקר קולנוע ב"ניו יורקר". ליין נפרד מפירסון בספטמבר 2017. השניים מעולם לא נישאו, אבל יש להם בן (נולד באוגוסט 1999), ובת (נולדה ב-25 בינואר 1996). הספרים של אליסון פירסון, באתר "סימניה" אליסון פירסון, ברשת החברתית אקס (טוויטר) "none". Private Eye. 27 במאי 2008. {{cite news}}: (עזרה) Rachel Mainwaring (11 במרץ 2011). "Teenage crush inspires new novel on David Cassidy". WalesOnline. Media Wales Ltd. נבדק ב-7 ביולי 2011. {{cite web}}: (עזרה) Alison Flood, Allison Pearson revisits bestselling heroine in middle age, The Guardian, 8 April 2015. [1] Reuters, 11 August 2008. Retrieved on 12 August 2008. Chloe Rhodes, ‏I Think I Love You by Allison Pearson: review, The Telegraph, 21 June 2010 [2] The Guardian, 20 June 2010. Retrieved on 15 March 2017. "How Hard Can It Be? by Allison Pearson - review". Evening Standard (באנגלית בריטית). נבדק ב-2017-10-25. "A writer's life: Anthony Lane", The Daily Telegraph, 14 December 2003. Retrieved on 3 July.
ישראל באירוויזיון 1982

ישראל השתתפה באירוויזיון 1982 עם השיר הורה בביצוע של אבי טולדנו בעיר הרוגייט, אנגליה, הממלכה המאוחדת. קדם-אירוויזיון 1982 הוא תחרות שירים שנועדה, לבחור את השיר שייצג את ישראל בתחרות האירוויזיון 1982. התחרות התקיימה ב-1 באפריל בתיאטרון ירושלים בירושלים, בהנחיית דניאל פאר, בחלק האומנותי השתתף הפסנתרן יצחק שטיינר, המפיק והעורך של התחרות היה חנוך חסון והבמאי היה אנטואן סאלח. הניקוד של השופטים הגיעו משבעה אזוריים ברחבי ישראל, שהחליטו על הזוכה. בכל נקודת שיפוט היה חבר שופטים שהעניק 12, 10, 8, 7, 6, 5, 4, 3, 2, 1 נקודות עבור עשרת השירים המובילים שלהם. במקור השיר "מוזיקה נשארת" היה מיועד לריקי גל, אך היא סירבה לשיר אותו, בטענה שהוא שיר מסחרי מידי בשבילה. לבסוף השיר הוצע לירדנה ארזי שפתחה את קריירת הסולו שלה. השיר הזוכה היה הורה, בביצועו של אבי טולדנו שגם הלחין אותו וכתב יורם טהרלב, שהקדים בחמש נקודות את שירה של ירדנה ארזי "מוזיקה נשארת". ראשון לציון - דני לוינשטיין תל אביב - רפי גינת קריית שמונה - חיים הכט חיפה - מאיר איינשטיין אשקלון - משה טימור ירושלים - ירין קימור אשדות יעקב - בני עורי ישראל הופיעה ה-15 בסדר ההופעה, אחרי יוגוסלביה ולפני הולנד. בתום ההצבעה ישראל קיבלה 100 נקודות והגיעה למקום ה-2 מתוך 18 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לגרמניה. ישראל באירוויזיון קדם-אירוויזיון אירוויזיון 1982 קדם אירוויזיון, באתר הפסטיבלים קדם אירוויזיון 1982, סרטון באתר יוטיוב לקראת אירוויזיון 1982 באתר סטריאו ומונו ישראל באירוויזיון 1982, סרטון באתר יוטיוב Israel 1982, באתר esc history אירופה לשלוש דקות - פרק 3, סרטון באתר יוטיוב אירופה לשלוש דקות - פרק 10, סרטון באתר יוטיוב Detailed voting results
וארדאר סקופיה (כדוריד)

וארדאר (במקדונית: РК Вардар) הוא קבוצת כדוריד מהעיר סקופיה שבמקדוניה, שמתחרתה בליגה העליונה של מקדוניה. הקבוצה נוסדה בשנת 1961. בתקופת יוגוסלביה הוא לא הגיע להישגים של ממש. לאחר הקמת מקדוניה העצמאית, וארדאר הפכה להיות בין הקבוצות החזקות במדינה. היא ניצחה באליפות המדינה 14 פעמים ו-13 פעמים זכתה בגביע. שלוש פעמים הקבוצה הגיע לרבע הגמר של ליגת האלופות בכדוריד ובעונת 2016/2017 ובעונת 2018/2019 זכתה בגביע. בנוסף לכך, 3 פעמים היא הייתה בחצי גמר של גביע מחזיקות גביע. הליגה המקדונית בכדוריד: 12 זכייה: 1999, 2001, 2002, 2003, 2004, 2007, 2009, 2013, 2015, 2016, 2017, 2018. גביע מקדוניה בכדוריד: 13 זכייה: 1999, 2000, 2001, 2003, 2004, 2007, 2008, 2012, 2014, 2015, 2016, 2017. ליגת האלופות בכדוריד: 2 זכייה: 2017, 2019. מדיה וקבצים בנושא וארדאר סקופיה בוויקישיתוף אתר האינטרנט הרשמי של וארדאר סקופיה וארדאר סקופיה, ברשת החברתית פייסבוק דף באתר האיגוד האירופי ערך זה הוא קצרמר בנושא כדוריד ובנושא מקדוניה הצפונית. אתם מוזמנים לתרום לוויקיפדיה ולהרחיב אותו.
מלטה במשחקים האולימפיים לנוער

מלטה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממלטה לא זכה במדליה אולימפית לנוער. ההשתפות של ספורטאי הנוער ממלטה היא בעיקר סמלית. המשלחת הראשונה של מלטה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה אך לא הגיעה להישגים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת השתתפה בענפים ג'ודו, הרמת משקולות ושחייה אולם לא הגיעה להישגים משמעותיים. מלטה במשחקים האולימפיים מלטה במשחקים הפאראלימפיים
תיאטרון ראסל

מרכז תרבות ע"ש ראסל, הקרוי גם "תיאטרון ראסל", הוא אולם תיאטרון בלב שכונת רמת עמידר בעיר רמת גן. האולם נפתח בשנת 1994 ומכיל 419 מקומות ישיבה. אולם התיאטרון הוקם בעזרת עיריית רמת גן ובסיוע עיזבונו של המלחין והמעבד היהודי-אמריקאי רוברט ראסל בנט, דרך קרן החינוך של הסוכנות היהודית, והוא קרוי על שמו. באולם תיאטרון ראסל מתקיימים מופעים, כנסים, הצגות, ערבי זמר, טקסים שכונתיים, הרצאות ואירועים קהילתיים, והוא משמש את מוסדות החינוך בעיר לקיום טקסים ואירועים. בתיאטרון התקיימו צילומים לתוכניות טלוויזיה שונות, בהן "בית הספר למוסיקה", אודישנים ל"כוכב הבא", אודישנים לתוכניות ערוץ המוסיקה 24 ועוד. בחזית התיאטרון ובחניה צולמו סצנות רבות מהסדרה "השוטרים". בשנת 2018 צולם קדם-אירוויזיון הילדים הראשון. מדיה וקבצים בנושא תיאטרון ראסל בוויקישיתוף תיאטרון ראסל באתר עיריית רמת גן תיאטרון ראסל באתר בית עמנואל ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.